Amy Vanderbilt

Amy Vanderbilt (født 22. juli 1908 i New York by, død 27. desember 1974 samme sted) var en USA-amerikansk forfatter og autoritet på skikk og bruk. I 1952 utgav hun bestselgeren Amy Vanderbilt's Complete Book of Etiquette.  Boka har kommet i tallrike nyutgaver, de seinere under tittelen Amy Vanderbilt's Etiquette. I 1995 redigerte Nancy Tuckerman and Nancy Dunnan en versjon som stadig er i salg. Bokas popularitet gjør at den regnes som et standardverk om etikette.

Vanderbilt skreiv også kokebøker, blant annet Amy Vanderbilt's Complete Cook Book (1961), som blei illustrert av Andy Warhol.

Vanderbilt arbeidde som deltidsreporter for avisa Staten Island Advance allerede ved 16 års alder. Hun fikk utdannelse i Sveits og ved privatskolen Packer Collegiate Institute i Brooklyn, før hun begynte på New York University.  Hun arbeidde innen markedføringsbransjen, før hun etter fem års forberedelser hadde klar boka som skulle gjøre henne berømt. Fra 1954 til 1960 var hun vert for tv-programmet It's in Good Taste og fra 1960 til 1962 for radioprogrammet The Right Thing To Do.  Hun var også konsulent på etikette for en rekke organisasjoner og selskaper, inkludert USAs utenriksdepartement.

Vanderbilt døde som følge av hodeskader etter fall ut fra et vindu i hjemmet. Det er uklart om fallet skyldtes svimmelhet, som hun etter sigende led av på grunn av blodtrykksmedisiner, eller om hun begikk sjølmord.Melitta Weiss Adamson og Francine Segan (red.): Entertaining – from Ancient Rome to the Super Bowl, bind 1, Greenwood Press 2008, side 248; lest 6. februar 2011 via Google Books.

Vanderbilt var ikke en direkte etterkommer etter Cornelius Vanderbilt, og hun tilhørte derfor ikke den sentrale delen av Vanderbilt-familien. 

 Referanser 

 Kilder 
 Profil hos NNDB 

 Eksterne lenker 



Kategori:Sakprosaforfattere fra USA
Kategori:Personer fra New York City
Kategori:Kokebokforfattere fra USA